**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2016. november 22.-én 18.00. órai kezdettel** a Polgármesteri Hivatal tárgyalójában megtartott **rendes nyílt** üléséről.

**Jelen vannak:**

Földvári-Nagy László Bizottsági tag, bizottsági elnök

Szigeti Antal Bizottság tag

Láng Richárd Bizottsági tag

Fillinger Zsófia Bizottsági tag, hitelesítő

Deltai Károly Polgármester

Halász Terézia Képviselő

dr. Vida Rolland Képviselő

Takács Zoltán Alpolgármester

dr. Lack Mónika Jegyző

Vetési Vincéné Pénzügyi csoport ügyintéző

Hoós Péter Műszaki csoport ügyintéző

Vinczéné dr. Joó Györgyi Jegyzőkönyvvezető

Távolmaradását Király Péter bizottsági tag előre jelezte.

Földvári-Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Fillinger Zsófia bizottsági tagot.

Telki Község Képviselő-testületének Pénzügyi Bizottsága (egyhangú szavazattal - 4 fő bizottsági tag volt jelen a szavazáskor) határozathozatal mellőzésével az alábbi napirendet fogadja el:

**Napirend:**

1./Tájékoztató a helyi adó és gépjárműadó bevételek alakulásáról

**Előadó:** Polgármester

2./ Az étkeztetésre vonatkozó szolgáltatási szerződés módosítására vonatkozó javaslatról

**Előadó:** Polgármester

3./Tájékoztató Telki Község Önkormányzatának és intézményeinek 2016. I-III. negyedévi gazdálkodásáról.

**Előadó:** Polgármester

4./ Telki Völgyrét területét érintő ingatlanvásárlás kérdéséről

**Előadó:** Polgármester

Egyebek

**Napirend megtárgyalása:**

1./ Tájékoztató a helyi adó és gépjárműadó bevételek alakulásáról

*Az előterjesztés a jegyzőkönyv melléklete.*

Vetési Vincéné: Azt a kiegészítést tenném, hogy a tájékoztató elkészülte óta az elmúlt 1 héten még 6 millió forintot behajtottunk.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**77 /2016. (XI.22.) PÜB. számú**

**állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – elfogadásra javasolja a képviselő-testületnek a helyi adó és gépjárműadó bevételek alakulásáról szóló tájékoztató elfogadását.**

2./ Az étkeztetésre vonatkozó szolgáltatási szerződés módosítására vonatkozó javaslatról

*Az előterjesztés a jegyzőkönyv melléklete.*

Deltai Károly: Körünkben jelen van a Sodexo képviselője, akit köszöntök.

Herczku Pál: Áremelési javaslatunk van, mert a jelenlegi ár 2015. jan. 1. óta nem változott, viszont a dolgozóink bértömege 7,5%-kal emelkedett, fejenként 5-6%-os a bérkiáramlásnövekedés.

dr. Vida Rolland: Az infláció nem volt ilyen arányú, mint a kért áremelés. A diétás ételek költsége hogyan alakul?

Herczku Pál: 25-30 % -kal drágábbak, de ezt a költséget nem számoljuk fel.

Deltai Károly: A kért áremelés havi 336.000,- Ft többletkiadást jelentene számunkra, és még nem tudjuk, hogy januártól mennyi lesz a gyermekétkeztetés normatívája és lesz-e bármilyen pályázat.

Földvári-Nagy László: Várjuk meg az állami döntést a kérés eldöntéséhez. Javaslom szavazzuk arról, hogy a kérdést levesszük a napirendről.

**Telki Község Képviselő-testülete**

**Pénzügyi Bizottsága**

**78 /2016. (XI.22.) PÜB. számú**

**állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – elfogadásra javasolja a képviselő-testületnek a tárgyalt napirendi pont napirendről történő levételét.**

3./Tájékoztató Telki Község Önkormányzatának és intézményeinek 2016. I-III. negyedévi gazdálkodásáról.

*Az előterjesztés a jegyzőkönyv melléklete.*

Láng Richárd: Kérhetem, hogy pdf helyett excellben kaphassuk meg e gazdálkodásról szóló előterjesztéseket.

Földvári-Nagy László Bizottsági elnök: Javaslom, szavazzunk a napirendi pontról.

**Telki Község Képviselő-testülete**

**Pénzügyi Bizottsága**

**79 /2016. (XI.22.) PÜB. számú**

**állásfoglalása**

**A Pénzügyi Bizottság 4 igen szavazattal, egyhangúlag – 4 fő bizottsági tag volt jelen az ülésen – elfogadásra javasolja a képviselő-testületnek a Telki Önkormányzat és intézményeinek 2016. I-III. negyedévi költségvetési gazdálkodása tárgyában készült tájékoztatót.**

4./ Telki Völgyrét területét érintő ingatlanvásárlás kérdéséről

*Az előterjesztés a jegyzőkönyv melléklete.*

Deltai Károly: Alsóvölgy utcából ékezett felajánlás ingatlan megvételre. Ezt a kérdést akkor tudjuk eldönteni, ha ott a gördeszkapálya melletti területre lenne esetleg funkcionális javaslat. Ez a terület elég vizes, hidrológus vizsgálta az út másik oldalán lévő telkek vizesedésének problémáját, ezt a területet még nem vizsgáltattuk meg.

Szigeti Antal: Ez a terület régen gyümölcsös volt, használható terület, az elmúlt 10 évben történhetett valami, ami miatt elvizesedett.

Deltai Károly: Ennek a területek a vízrendezését meg kell kezdenünk, akár a jövő évi költségvetésbe is betervezhetnénk.

Földvári-Nagy László Bizottsági elnök: Tekintettel arra, hogy nincs a területre hasznosítási célunk, szavazzunk a napirendi pontról akként, hogy nem javasolja a bizottság a képviselő-testületnek a terület megvásárlását és javasoljuk, hogy következő költségvetés terhére kezdjük meg a terület vízrendezését.

**Telki Község Képviselő-testülete**

**Pénzügyi Bizottsága**

**80 /2016. (XI.22.) PÜB. számú**

**állásfoglalása**

**Telki Völgyrét területét érintő ingatlanvásárlás kérdéséről**

**A Pénzügyi Bizottság 3 igen szavazattal és 1 tartózkodással- 4 fő bizottsági tag volt jelen az ülésen – nem javasolja elfogadásra a képviselő-testületnek a Telki 1257/1 hrsz.-ú ingatlan megvásárlását és javasoljuk a képviselő-testületnek, hogy a 2017-es költségvetés terhére kezdjük meg a terület vízrendezését.**

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

 Földvári-Nagy László Fillinger Zsófia

 bizottsági elnök hitelesítő